चिकित्सा विज्ञान हैरान करत बनारस के एगो निजी अस्पताल में झारखंड के गढ़वा जिला के रहे वाला मात्र 6 साल उमर के रितेश के पेट में अविकसित भ्रूण (बच्चा) मिलल। डॉक्टर दावा करतारे कि एह तरह के मामला करीब 5 लाख में से कवनों एगो बच्चा में पावल जाला।
जानकारी के मुताबिक झारखंड के गढ़वा निवासी रितेश के पेट में दर्द के शिकायत रहत रहे, जवना के इलाज खाती उनुका के बनारस के एगो निजी अस्पताल में भर्ती करावल गईल। इलाज के दौरान डॉक्टर बतवले कि रितेश के पेट में गांठ बन गईल बा जवना के ऑपरेशन करे के परी।
रितेश के परिवार के अनुमति से जब डॉक्टर ऑपरेशन कईले त पाता चलल कि जवना चीज़ के उ लोग गांठ बतावत रहले असल में उ एगो अविकसित भ्रूण ह।
डॉक्टर दावा कईले कि ए तरह के मामला एकरा से पहीलहूँ नज़र में आईल बा। जानकार लोगन के राय में ए प्रकार के घटना तब होखेला जब बच्चा गर्भ में होखे अवुरी ओकरे संगे ओकरा महतारी के गर्भ में एगो अवुरी भ्रूण विकसित होखे लागे।
विशेषज्ञ के मुताबिक रितेश के संगे अयीसने कुछ भईल होई, लेकिन कवनों कारण से ए भ्रूण के विकास ना होखे पावल अवुरी गर्भ में बढ़त रितेश वाला भ्रूण अपना ए भ्रूण प कब्जा क लेलस अवुरी कुछ समय बीतला के बाद उ परजीवी के रूप में रितेश के पेट में आ गईल।
हालांकि, ए सच्चाई से बच्चा के महतारी-बाप अभी अंजान रहले, लेकिन परिवार के लोग के कहनाम बा कि जब डॉक्टर ए बारे में ओ लोग के बतवले त उनुका जानकारी मिलल।
bho_Deva bho_Deva bho_Deva bho_Deva bho_Deva bho_Deva